**Podaktivita a obdobie realizácie**

Zmluva o spolupráci so zariadením sociálnych služieb medzi Ministerstvom práce, sociálnych vecí a rodiny Slovenskej republiky a poskytovateľom sociálnych služieb v zmysle § 269 ods. 2 zákona č.513/1991 Zb. Obchodného zákonníka v znení neskorších predpisov sa uzatvára za účelom realizácie činností previazaných na podaktivitu:

|  |  |
| --- | --- |
| **Podaktivita 1: Zvyšovanie kvality pri poskytovaní sociálnych služieb a výkonu inšpekcie**  **v sociálnych veciach** | |
| Opatrenie 1.1.: Poskytovanie odborných informačných aktivít a podpory v oblasti napĺňania štandardov kvality sociálnych služieb | × |
| Opatrenie 1.2.: Príprava zástupcov cieľových skupín prijímateľov sociálnych služieb na účasť pri výkone inšpekcie v sociálnych veciach | × |
| **Podaktivita 2: Podpora poskytovateľov sociálnych služieb v transformácii**  **vo vybraných zariadeniach sociálnych služieb** | |
| Opatrenie 2.1: Podpora pokračovania v procese prechodu z inštitucionálnej na komunitnú starostlivosť v súlade s odborne oponovaným transformačným plánom | × |
| Opatrenie 2.2: Podpora manažmentu a zamestnancov zariadení sociálnych služieb pri príprave transformačného plánu | × |
| **Podaktivita 3: Zvyšovanie kvality práce prostredníctvom inovatívnych metód**  **a podpora aktivizácie a uplatnenia na pracovnom trhu prijímateľov sociálnych služieb**  **s dôrazom na osoby s mentálnym postihnutím a poruchou autistického spektra** | |
| Opatrenie 3.1.: Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb | × |
| Opatrenie 3.2.: Podpora aktivizácie a pracovného uplatnenia vybraných skupín prijímateľov sociálnych služieb. | ✔ |
| **Spôsob realizácie:**  Špecifické konzultácie v oblasti aktivizácie, zamestnávania a sieťovania v rozsahu maximálne  240 hodín počas maximálne 24 mesiacov.  Podporné skupinové konzultácie v rozsahu v priemere 16 hodín v závislosti od potreby počas maximálne 24 mesiacov.  Konzultácie k téme sieťovania v rozsahu maximálne 240 hodín počas maximálne 24 mesiacov.  **Tematické zameranie konzultácií:**  Aktivizácia a zamestnávanie prijímateľov sociálnych služieb, podpora pri sieťovaní sociálnych služieb s previazanosťou na služby zamestnanosti. | |

**Cieľom Opatrenia 3.2 Podaktivity 3** je návrh modelu funkčného systémového riešenia v prepájaní sociálnych služieb a služieb zamestnanosti v oblasti aktivizácie a zamestnávania prijímateľov sociálnych služieb. Realizácia opatrenia prispeje k zvýšeniu kvality života prijímateľov sociálnych služieb v oblasti aktivizácie a zamestnávania. Aktivity budú zamerané na vytvorenie podmienok na aktivizovanie prijímateľov v bežnom prostredí komunity formou rozvoja zručností pre samostatnosť v mobilite, komunikačných a sociálnych zručnostiach, ako aj profesijných zručnostiach a príprave na prácu. Podpora poskytovateľov sociálnych služieb bude realizovaná formou odborných a špecifických konzultácií (individuálne a skupinovo, prezenčne alebo online) s cieľom zdieľať efektívne nástroje prípravy na prácu a prepojenia prijímateľov sociálnych služieb s využitím služieb zamestnanosti.

V rámci realizácie Opatrenia 3.2 Podaktivity 3. – „Podpora aktivizácie a pracovného uplatnenia vybraných skupín prijímateľov sociálnych služieb“ sa Schéma minimálnej pomoci na podporu vzdelávania pri procese deinštitucionalizácie zariadení sociálnych služieb z prostriedkov Programu Slovensko (schéma DM - 60/2024) **neuplatňuje**.

Časový rámec realizácie aktivít pre zapojený subjekt do NP PKS je od 1. dňa nasledujúceho po dni zverejnenia Zmluvy o spolupráci so zariadením sociálnych služieb (ďalej len „Zmluva o spolupráci“) v Centrálnom registri zmlúv, a to počas maximálne 24 mesiacov.